OpenLLM-France/wikimedia huggingface dataset:
# Josep Tarcaniota

Josep Tarcaniota (grec: Ιωσήφ Ταρχανειώτης, Iossif Tarkhaniotis) fou un general romà d'Orient conegut sobretot per la seva absència de la batalla de Mantziciert, un fet d'armes decisiu esdevingut el 1071.
Josep, un general veterà, era el sotscomandant de les operacions romanes a Mantziciert i menava entre 30.000 i 40.000 soldats. La seva porció de l'exèrcit fou destacada a prendre la ciutat propera de Cliat abans de la batalla principal. Per algun motiu desconegut, els romans no arribaren a capturar Cliat. La desaparició de Tarcaniota en aquesta campanya —sia per traïdoria, malcontentament o perquè fos derrotat en algun enfrontament— tingué un impacte greu sobre la capacitat de combat de Romà IV Diògenes (r. 1068-1071) a Mantziciert. Les tropes que conduïa Tarcaniota foren vençudes (segons les fonts seljúcides) o eliminades per algun factor desconegut (les fonts romanes no en diuen res), però ell mateix en sortí amb vida.
Morí el 1074, quan era dux d'Antioquia, i fou succeït pel seu fill Catacaló Tarcaniota.

## Referències

* ↑ Norwich, 1997, p. 238.
* ↑ Kajdan, A. The Oxford Dictionary of Byzantium (en anglès). Oxford University Press, 1991. ISBN 0-19-504652-8.

## Bibliografia

* Norwich, J. J. A Short History of Byzantium (en anglès). Vintage Books, 1997. ISBN 978-0-67-977269-9.
# Ainsley Maitland-Niles

Ainsley Cory Maitland-Niles (29 d'agost de 1997) és un futbolista professional anglès que juga com a centrecampista, extrem, i lateral per l'Olympique de Lió.

## Referències

* 1 2 «Ainsley Maitland-Niles». [Consulta: 16 abril 2016].
* ↑ «Ainsley Maitland-Niles: Profile». worldfootball.net. HEIM:SPIEL. [Consulta: 10 octubre 2020].

## Enllaços externs

* Fitxa d'Ainsley Maitland-Niles al web de la Football Association
* Dades estadístiques sobre Ainsley Maitland-Niles a soccerbase.com
# Liber (Becerreá)

Liber és una parròquia consagrada a Sant Remigi pertanyent al municipi de Becerreá, província de Lugo. El riu Navia travessa aquesta parròquia. Per As Pontes de Gatín hi ha una de les carreteres d'entrada a la Serra dels Ancares.

## Demografia

Segons l'INE el 2014 tenia 49 habitants (31 homes i 18 dones), repartits entre 4 entitats de població (en gallec lugares). Aquestes dades representen 19 persones menys que el 2004 (39 homes i 29 dones) i 25 menys que el 1999.

## Llocs

* Barreiro
* A Golada
* Liber
* As Pontes de Gatín

## Referències

* ↑ «Dades estadístiques de població». Instituto Nacional de Estadística.
# Amblypharyngodon chulabhornae

Amblypharyngodon chulabhornae és una espècie de peix cipriniforme de la família dels ciprínids que es troba a Tailàndia, Laos i Cambodja.
Els mascles poden assolir els 4 cm de longitud total.

## Referències

* 1 2 FishBase (anglès)
* ↑ Kottelat, M., 2001. Fishes of Laos. WHT Publications Ltd., Colombo 5, Sri Lanka. 198 p.
# Metròpoli de Lió

La metròpoli de Lió (en francès métropole de Lyon) és una col·lectivitat a estatut particular francesa situada a la regió d'Alvèrnia Roine-Alps. Té una extensió de 533,68 km² i una població d'1.370.678 el 2015. La capital és Lió.

## Història

Es creà l'1 de gener de 2015, en aplicació de la llei de 27 de gener de 2014.

## Administració

Forma una col·lectivitat a estatut particular. Un prefecte nomenat pel govern de França és l'alta representació estatal i un consell de 165 membres escollits per sufragi universal nomena un president, que deté el poder executiu, i 25 vicepresidents.

## Referències

* ↑ (francès) Loi n° 2014-58 du 27 janvier 2014 de modernisation de l'action publique territoriale et d'affirmation des métropoles

## Vegeu també

* Llista de municipis de la metròpoli de Lió
# Juli Fírmic Matern

Juli Fírmic Matern (Julius Firmicus Maternus, però el nom també podria ser Villius) va ser un astròleg romà, autor d'un tractat titulat Julii Firmici Materni Junioris Siculi V. C. Matheseos Libri VIII.
Originari de Siracusa, va viure al segle IV dC. Va fer estudis per advocat i de medicina, però es va dedicar aviat a l'astrologia. Les fonts el citen com a vir clarissimus cosa que sembla indicar que pertanyia a l'orde senatorial. No es descarta que tingués un alt càrrec a l'administració imperial, ja que el seu llibre Matheseos està dedicat a un personatge de l'aristocràcia romana, Egnatius Mavortius Lollianus, que segurament el va ajudar en la seva carrera.
La seva obra Matheseos, escrita cap al 337 no indica que Juli Fírmic tingués grans coneixements d'astrologia. És més aviat una obra de compendi on es tradueixen al llatí llibres de l'Egipte ptolemaic, d'Anubió, d'Hermes Trismegist i d'altres. El llibre no fa cap crítica, però incorpora també textos grecs (Doroteu de Sidó, Hiparc…) i llatins. El llibre inclou també un horòscop de Ruf Albí, el prefecte de la ciutat del 335 al 337.
La Matheseos va ser escrita durant l'etapa en què el seu autor era pagà. Però té una altra gran obra, De errore profanorum religionum publicada el 350 i dirigida als emperadors Constant i Constanci II, on exposa les seves idees cristianes. Aquesta obra ha estat considerada un pamflet i, com la seva conversió, fruit de la duríssima legislació anti-pagana del 341 i 346, recuperant-se de certa manera el menyspreu que van tenir els senadors en temps de la República a l'hel·lenització de la religió i cultura romanes (sent Quint Fabi Màxim Berrugós el més notori en contra de l'hel·lenització, mentre que els majors defensors d'aquesta van ser la Gens Cornèlia).

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 154. ISBN 8481641618.
# Rineloricaria baliola

Rineloricaria baliola és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 23,9 cm de longitud total.

## Distribució geogràfica

Es troba a Sud-amèrica: riu Taquari i afluents de la Laguna dos Patos.

## Referències

* ↑ Bleeker P. 1862-1863. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Vol. II. Siluroïdes, Chacoïdes et Hétérobranchoïdes. Amsterdam. Atlas Ichthyol. v. 2. 1-112.
* ↑ BioLib (anglès)
* 1 2 FishBase (anglès)
# Llista de diputats al Parlament Europeu en representació de Grècia (II Legislatura)

Aquesta és una llista dels 24 diputats que representaren Grècia durant la II Legislatura del Parlament Europeu (1984–1989).

## Llista

| Nom | Partit nacional | Grup del PE |
| Dimítrios Adamu | Partit Comunista | COM |
| Alekos Alavanos | Partit Comunista | COM |
| Georgios Anastasópulos | Nova Democràcia | PPE |
| Evàngelos Avérof | Nova Democràcia | PPE |
| Paraskevàs Avgerinos | Moviment Socialista | SOC |
| Ioannis Butos | Nova Democràcia | DE |
| Khrísanthos Dimitriadis | Unió Política Nacional | DR |
| Vasilis Efremidis | Partit Comunista | COM |
| Dimítrios Evrigenis | Nova Democràcia | PPE |
| Nikólaos Gazís | Moviment Socialista | SOC |
| Kiriakos Gerontópulos | Nova Democràcia | PPE |
| Marieta Giannaku | Nova Democràcia | PPE |
| Manolis Glezos | Moviment Socialista | SOC |
| Efthímios Khristodulu | Nova Democràcia | PPE |
| Leonidas Kirkos | Partit Comunista | COM |
| Panagiotis Lambrias | Nova Democràcia | PPE |
| Georgios Mavros | Moviment Socialista | SOC |
| Konstandina Pantazí | Moviment Socialista | SOC |
| Khristos Paputsís | Moviment Socialista | SOC |
| Spirídon Plaskovitis | Moviment Socialista | SOC |
| Georgios Romeos | Moviment Socialista | SOC |
| Ioannis Tzounis | Nova Democràcia | PPE |
| Grigórios Varfis | Moviment Socialista | SOC |
| Nikólaos Vgenópulos | Moviment Socialista | SOC |

## Notes

* ↑ Dimití el 1987 i fou substituït per Dimítrios Desil·las el 6 d'octubre del 1987.
* ↑ Dimití el 1984 i fou substituït per Konstandinos Stavru el 27 de juliol del 1984.
* ↑ Dimití el 1988 i fou substituït per Aristidis Dimópulos entre l'1 d'agost del 1988 i el 6 de febrer del 1989, quan Dimópulos fou reemplaçat per Spirídon Zurnatzís.
* ↑ Dimití el 1986 i fou substituït per Geórgios Saridakis el 28 de gener del 1986.
* ↑ Dimití el 1989
* ↑ Dimití el 1985 i fou substituït per Spirídon Kolokotronis el 28 de gener del 1985.
* ↑ Dimití el 1985 i fou substituït per Konstandinos Filinis el 28 de gener del 1985.
* ↑ Dimití el 1985 i fou substituït per Leonidas Lagakos el 8 de gener del 1985.
* ↑ Dimití el 1985 i fou substituït per Nikólaos Papakiriazís el 31 de desembre del 1985.

## Enllaços externs

* Web del Parlament Europeu
# Licini Lentícula

Licini Lentícula (en llatí Licinius Lenticula) a qui Ciceró anomena en alguns manuscrits Licini Dentícula (Denticula) va ser un company de Marc Antoni en les seves festes i orgies.
Va ser condemnat per jugar, cosa que implicava la pèrdua d'alguns drets de ciutadania, però Marc Antoni més tard el va restaurar al seu antic estatus. Dió Cassi diu que el va fer retornar del seu desterrament però segurament es tracta d'un error.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 728.
# Amblyocarenum nuragicus

Amblyocarenum nuragicus, també anomenada aranya nurag (per la cultura dels nurags), és una aranya migalomorfa de la família dels cirtauquènids (Cyrtaucheniidae). Fou descrit per primera vegada per Decae, Colombo i Manunza l'any 2014.
És endèmica de l'illa mediterrània de Sardenya. La mida del cos és d'uns 17 a 25 mm.
Un d'estudi del 2007 classifica Amblyocarenum nuragicus, com a espècie distinta d'altres del gènere Cyrtauchenius. Així, les peculiaritats d'aquesta aranya permet diferenciar el dos gèneres Cyrtauchenius i Amblyocarenum que fins fa poc temps eren considerats molt similars.
Tot i alguna similitud, aquesta aranya no és per confondre amb Cteniza sauvagesi, bastant diferent morfològicament, i des del punt de vista taxonòmic.

## Referències

* 1 2 Decae, A., Colombo, M. & Manunza, B. (2014). Species diversity in the supposedly monotypic genus Amblyocarenum Simon, 1892, with the description of a new species from Sardinia (Araneae, Mygalomorphae, Cyrtaucheniidae). Arachnology 16(6): 228-240. doi:10.13156/arac.2014.16.6.228
* ↑ (anglès) World Spider Catalog: Amblyocarenum nuragicus Decae, Colombo & Manunza, 2014 en la família Cyrtaucheniidae +base de dades Accés el 26 de gener de 2019
* ↑ «II ragno del nuraghe - National Geographic Italia». Arxivat de l'original el 2014-11-01. [Consulta: 13 novembre 2018].
* ↑ Decae, Arthur; Colombo, Marco; Manunza, Bruno «Species diversity in the supposedly monotypic genus Amblyocarenum Simon, 1892, with the description of a new species from Sardinia (Araneae, Mygalomorphae, Cyrtaucheniidae)». Arachnology, 16, 6, 2014, pàg. 228–240. DOI: 10.13156/arac.2014.16.6.228.
* ↑ A Porto Conte un ragno tutto sardo ribattezzato “Nuragicus” - La Nuova Sardegna
# Metròfanes de Lebàdia

Metròfanes de Lebàdia, en llatí Metrophanes, en grec antic Μητροφάνης, fou un escriptor grec natural de Lebàdia (o Levàdia) a Beòcia, fill del retòric Cornelià.
Va ser l'autor de les següents obres:
* Περὶ τῶν χαρακτήρων, (Sobre els caràcters), de Plató, Xenofont, Nicòstrat i Filòstrat
* Μελέται, (Estudis)
* Λόγοι πανηγυρικοί, (Panegírics).

## Referències

* ↑ 2.Metrophanes a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1071
# Josèp Salvat

Josèp Salvat (Rivel, 1899 – Surba, 1972) va ser un sacerdot i escriptor occità.
Ordenat sacerdot el 1912, va ser un gran defensor de la llengua occitana. El 1927 va fundar l'escòla occitana, una escola felibrenca. Va promoure l'occità sobretot per mitjà dels sermons, pronunciant-ne més de dos-cents.
Va escriure una gramàtica occitana el 1943 i diversos estudis sobre altres escriptors en llengua occitana com Filadèlfa de Gèrda o August Forès.
Des de 1942 fou membre corresponent estranger de la Reial Acadèmia de Bones Lletres de Barcelona.
El 1944 va ser deportat al camp de concentració alemany de Neuengamme.

## Referències

* 1 2 3 Terral, Hervé «La défense des langues régionales : Joseph Salvat et le Collège d’Occitanie:». Les Études Sociales, n° 163, 1, 13-07-2016, pàg. 133–150. DOI: 10.3917/etsoc.163.0133. ISSN: 0014-2204.
* ↑ E. Decahors, in Pèlerins du bagne : Saint-Michel, Compiègne, Neueungamm, Teresin, Brezary, Institut catholique de Toulouse.

## Enllaços externs

* «Josèp Salvat». Gran Enciclopèdia Catalana. Barcelona: Grup Enciclopèdia Catalana.
* «Diurnal de la deportacion (Journal de la déportation)» (PDF) (en francès i occità). [Consulta: 18 maig 2010].
# Regió Autònoma de Príncipe

La Regió Autònoma de Príncipe és l'ens administratiu en què es desenvolupa l'autonomia jurídica de l'illa de Príncipe dins de l'organització territorial de la República Democràtica de São Tomé i Príncipe. La Regió Autònoma de Príncipe comprèn tota l'illa de Príncipe, de 142 km², amb una població de 7.324 habitants, segons el cens de 2012. La seva capital és la vila de Santo António.

## Illes

La principal és l'Illa de Príncipe. Altres són:
* Ilheu Bom Bom
* Ilhéu Caroço
* Pedras Tinhosas
* Tinhosa Grande
* Tinhosa Pequena

## Creació

La constitució de São Tomé i Príncipe de 1990 consagra en el seu article 137 l'existència de la Regió Autònoma de Príncipe amb un estatut polític-administratiu propi, atenent a la seva especificitat, i també defineix els seus òrgans d'autogovern que són l'Assemblea Regional i el Govern Regional. L'estatut va entrar en vigor el 29 d'abril de 1995. Anteriorment, l'illa constituïa una de les dues províncies de São Tomé i Príncipe i comptava amb un districte únic, el de Pagué.

## Assentaments

Príncipe té una ciutat, Santo António, i un aeroport (codi IATA: PCP, OACI: FPPR), així com algunes viles inclses Bela Vista, Bombom, Futuro, Neves Ferreira, Paciencia, Ponta Fonte, Ribeira Ize, Santo António de Ureca i Vila Rosa. Algunes d'elles eren connectades a una petita xarxa de carreteres. Una de les poques millores va ser l'establiment d'una connexió de vol regular amb São Tomé en 1949.

## Referències

* ↑ Dades al web de l'Instituto Nacional de Estatísticas. Arxivat 2015-04-08 a Wayback Machine. (portuguès)
* ↑ Títol IX de la Constitució de 1990 de la República Democràtica de São Tomé i Príncipe al web de l’Assembleia Nacional. (portuguès)
* ↑ Príncipe celebra 18 anos como região autónoma a la publicació Téla Nón. (portuguès)

## Enllaços externs

* Mapa de Príncipe Arxivat 2018-10-03 a Wayback Machine.
* Bom Bom Island resort (Príncipe) Arxivat 2011-11-17 a Wayback Machine.
* Portal de Principe
* Histórias da Ilha do Príncipe
# Jurassic Park (cançó)

"Jurassic Park" és una cançó de "Weird Al" Yankovic de l'àlbum Alapalooza. Es tracta d'una paròdia de "MacArthur Park" de Jimmy Webb (interpretada per Richard Harris), parla en to humorístic sobre la pel·lícula del mateix nom.

## Llista de cançons

Les següents cançons apareixen al single:
* "Jurassic Park" – 3:53
* "Frank's 2000" TV" – 4:04
El single promocional només conté "Jurassic Park".

## L'escriptura i el desenvolupament

Yankovic, quan se li va preguntar com se li va ocórrer la idea per la cançó, va declarar:
    "Jo estava conduint un cotxe de lloguer a través de Florida, quan la cançó " Lola" va sonar a la ràdio, i em va fer pensar en el tema divertit de "Yoda", on vaig prendre un tema vigent en aquell moment i el vaig combinar amb una cançó de rock clàssic juntament amb Jurassic Park, que acabava de sortir, i ja estava en camí de convertir-se en el major èxit en la història de la taquilla. Vaig pensar en diverses cançons que podia combinar-hi, i després vaig sentir la de "MacArthur Park". Se sentia com una cosa natural. Vaig obtenir el suport de Jimmy Webb (compositor de "MacArthur Park"), Michael Crichton (autor de la novel·la en què es basa la pel·lícula) i Steven Spielberg, i aquesta benedicció va fer possible per a nosaltres per travessar quilòmetres de burocràcia legal".

## Lletres i composició

Part de l'humor de la cançó resideix en el contrast entre els esdeveniments catastròfics de la pel·lícula, amb molta pèrdua de vides humanes i destrucció de béns, i la banalitat cínica de les queixes del cantant. Es troba humor addicional en el contrast entre aquesta relació i la de la lletra de la cançó original, que arriben a un clímax emocional sobre la pèrdua d'un pastís en una tempesta de pluja. Barrejats en el són hi ha diferents efectes de so de dinosaures en cortesia de Sandy Berman.

## Llançament i recepció

Després de la publicació d'Alapalooza, "Jurassic Park" fou important en la MTV. "Weird Al" Yankovic va declarar "En [la MTV] vaig tocar un parell de vegades, i després ho vaig deixar, perquè en realitat no era part del meu so." No obstant això, el single va ser un èxit en The Box i al Canadà, on va arribar a les 5 primeres cançons del moment.

## Video musical

El vídeo musical es fa sobretot amb plastilina en l'estil de Dinosaurs! - A Fun-Filled Trip Back in Time! de Will Vinton, parodiant escenes, així com la trama general de la pel·lícula de 1993 i va ser aprovat pel director de la pel·lícula, Steven Spielberg. L'animació va ser realitzada per Mark Osborne i Scott Nordlund.

## Referències

* ↑ Schwartz, Jon. «Jurassic Park», 08-11-2012. Arxivat de l'original el 2012-03-07. [Consulta: 23 juny 2010].
* 1 2 3 Album notes for Permanent Record: Al in the Box [CD booklet]. Scotti Brothers Records. Arxivat 2014-01-17 a Wayback Machine. «Còpia arxivada». Arxivat de l'original el 2014-01-17. [Consulta: 25 març 2012].
* ↑ Yankovic, "Weird Al". «"Ask Al" Q&As for August, 1999». Arxivat de l'original el 2012-03-07. [Consulta: 23 juny 2010].
* ↑ Yankovic, "Weird Al". «"Ask Al" Q&As for January, 2000». Arxivat de l'original el 2012-03-07. [Consulta: 23 juny 2010].
# Lithraea

Lithrea és un gènere de plantes amb tres espècies dins la família Anacardiaceae. És planta nativa de l'Argentina, Bolívia, el Brasil, Xile, el Paraguai i l'Uruguai.

## Referències

* ↑ «Lithraea Miers ex Hook. & Arn.». Germplasm Resources Information Network. United States Department of Agriculture, 23-11-2009. Arxivat de l'original el 2011-06-05. [Consulta: 12 febrer 2010].

## Enllaços externs

* Anacardiaceae website genus page for Lithrea Arxivat 2015-01-04 a Wayback Machine.
# Aliança Revolucionària dels Pobles Indígenes

Aliança Revolucionària dels Pobles Indígenes (Indigenous People's Revolutionary Alliance IPRA) és una organització política i militar formada el 27 de maig del 2001 per cinc organitzacions militants de la zona de frontera entre l'Índia i Myanmar, essencialment d'ètnia zomi (mizo) o xin i kuki:
* Organització de Reunificació Zomi (Zomi Reunification Organization ZRO).
* Front Nacional Kuki (Kuki National Front president KNF-P), facció del president.
* Front Nacional Kuki Consell Militar (Kuki National Front Military Council, KNF-MC).
* Convenció Popular Hmar, facció demòcrates (Hmar People's Convention-Democrats, HPC-D).
* Exèrcit Nacional Kuki (Kuki National Army, KNA).
La seva principal finalitat és combatre els naga i meitei. El president és Thanlianpau, ex membre del Parlament de Myanmar (1990), president de l'Organització de Reunificació Zomi.

## Referències

* ↑ «» About the RPM-M» (en anglès americà). [Consulta: 23 juny 2021].
* ↑ «Indigenous People's Revolutionary Alliance (IPRA) | Terrorist Groups | TRAC». [Consulta: 23 juny 2021].
* ↑ «Manipur Insurgency». [Consulta: 23 juny 2021].
# Metrònom (oficial)

El Metrònom (Metronomi) era un oficial atenenc equivalent a una mena d'oficial de policia. El seu nombre és incert; alguns diuen que eren quinze (deu pel Pireu i cinc per la ciutat), altres parlen de vint-i-quatre (15 i 9) i altres deu (5 i 5); la quantitat més probable és quinze, 10 per la ciutat i 5 pel Pireu o potser al revés. Els seus deures eren vigilar els pesos i mesures dels comerciants que tenien el pes regulat per llei, i en cas de frau, castigar a l'infractor o rebre les denúncies contra aquests.

## Referències

* ↑ CHAPITRE LI: MAGISTRATURES CONFÉRÉES PAR LE SORT (SUITE)
* ↑ http://philo-lettres.pagesperso-orange.fr/histoire_grecque.htm#hegemonie Arxivat 2012-06-07 a Wayback Machine.
* ↑ Smith, William (editor). «A Dictionary of Greek and Roman Antiquities». A: Ancientlibrary.com (en anglès), 1870.
# Regió Autònoma de l'Atlàntic Sud

La Regió Autònoma de l'Atlàntic Sud (en espanyol Región Autónoma del Atlántico Sur, sovint abreujada RAAS) és una regió autònoma de l'est de Nicaragua, a la costa del Carib, que fins al 1986 formava part del departament de Zelaya. És una de les dues regions autònomes nicaragüenques.
La capital és Bluefields.

## Demografia

La seva població pluricultural i multilingüe és descendent de pobles indígenes i immigrants afroacaribenys constituint-la principalment mestissos (81%), criolls (8,5%) miskitos (6,5%), sumos (2%), garifunes (1,5%) i rames (0,5%).

## Municipis

* Bluefields
* Corn Island
* Desembocadura de la Cruz de Río Grande
* El Ayote
* El Rama
* El Tortuguero
* Kukra Hill
* La Cruz de Río Grande
* Laguna de Perlas
* Muelle de los Bueyes
* Nueva Guinea
* Paiwas

## Història

El 12 de setembre de 1502 Cristòfor Colom descobreix el litoral Carib de Nicaragua, en el punt del Cap Gràcies a Déu. Els anglesos inicien l'ocupació de la Mosquitia, sota les pressions de la corona Espanyola, des de l'any 1633 quan el capità anglès Sussex Cammock, atenent orientacions del governador de l'illa de Providència, Phillip Bell, en Cap Gràcies a Déu, funda una colònia comercial entre els miskitos denominada en 1644 Nativitat.
Les primeres colònies angleses sorgeixen especialment en Bluefields i Cap Gracias a Dios, compostes d'uns pocs blancs, indis i negres en la seva majoria, els colons anglesos es van dedicar al comerç i l'agricultura, en les riberes del Ric Coco i Amagat sembrant canya de sucre i l'indi. Depenien de la mà d'obra dels esclaus negres.
L'últim rei miskito durant la colònia va ser Stephen I que va governar entre 1816-1820.
Fins a 1986 conformava conjuntament amb la Regió Autònoma de l'Atlàntic Nord el Departament de Zelaya.

## Enllaços externs

* Regió Autònoma de l'Atlàntic Sud - Lloc web oficial
# Kotxkin (Ptxegatlukai)

* Per a altres significats, vegeu «Kotxkin (Ponejukai)».
Kotxkin - Кочкин (rus) - és un khútor, un poble, de la República d'Adiguèsia, a Rússia. Es troba al sud-oest d'Adigueisk, a 15 km a l'oest de Ponejukai i a 78 km al nord-oest de Maikop, la capital de la república.
Pertany al municipi de Ptxegatlukai.